OpenLLM-France/wikimedia huggingface dataset:
# Espainiako Nekazaritza Ministerioa

Nekazaritza, Arrantza eta Elikadura Ministerioa (gaztelaniaz: Ministerio de Agricultura, Pesca y Alimentación) Estatuko Administrazio Orokorraren sail eskuduna da Espainiako Gobernuak nekazaritzako, abeltzaintzako eta arrantzako baliabideei, elikadurari, nekazaritzako elikagaien industria eta segurtasunari eta landa-ingurunearen garapenari dagokienez duen politika proposatu eta gauzatzeko.
Ministerioari dagokio, Estatuaren eskumenen esparruan, nekazaritza, arrantza, elikadura eta landa-garapeneko arloetan Estatuko legeria egitea; Gobernuak nekazaritza-, arrantza-, elikagai- eta landa-garapenari buruz dituen jarraibide orokorrak proposatzea eta betearaztea; gai horiei dagozkien nazioarteko erakundeetan Estatua ordezkatzea, Kanpo Arazoetako Ministerioaren eskumenei kalterik egin gabe; eta autonomia-erkidegoen eta gainerako administrazio publikoen eskumen-eremuari eragiten dioten politika guztien diseinuan eta aplikazioan jarduerak koordinatzea, lankidetzan aritzea eta hitzarmenak egitea, lankidetza-organo eta -tresna egokien bidez parte har dezaten ahalbidetuz.
Nekazaritza Saila 1933ko ekainean sortu zuten lehen aldiz, Nekazaritza, Industria eta Merkataritza Ministerioaren (jatorrian Ekonomia Nazionaleko Ministerioa zena eta gaur egun Industria Ministerioa bezala ezagutzen dena) eta zeharka Sustapen Ministerioaren oinordeko zuzena izanik.
Egoitza nagusia Madrilen du. Zehazki, Sustapen Jauregia da — eraikina hartu zuen lehen ministerioaren eskutik — 1933an sortu zenetik Nekazaritza Ministerioaren zerbitzu nagusiak hartzen dituena.

## Erreferentziak

* ↑ Euskalterm; [2023-2027, Espainiako Gobernuko ministerioak] [2024]
* 1 2 (Gaztelaniaz) Ministerio para la Transformación Digital y de la Función Pública. (2024-7-24). «Real Decreto 717/2024, de 23 de julio, por el que se desarrolla la estructura orgánica básica del Ministerio de Agricultura, Pesca y Alimentación» BOE.
* ↑ (Gaztelaniaz) Presidencia del Consejo de Ministros. (1933-7-13). «Decreto de 12 de junio de 1933 disponiendo que el actual Ministerio de Agricultura, Industria y Comercio quede dividido en dos, que se denominarán Ministerio de Agricultura y Ministerio de Industria y Comercio, respectivamente.» BOE.

## Kanpo estekak

* Espainiako Nekazaritza Ministerioa (Gaztelaniaz)
* Datuak: Q3032313
* Multimedia: Ministry of Agriculture, Fisheries and Food of Spain / Q3032313
# Espainiako Lurreko Armada

Espainiako Lurreko Armada, Espainiako lehorreko segurtasunaz arduratzen den indar armatuetako armada da. Egoitza nagusia, Madrilen dauka, Cibeles estatuaren pareko jauregian.

## Antolaketa

Lurreko Armada, 1126/2008, 416/2006 Errege Dekretuen arabera antolatzen da. Egoitza Nagusia Madrilen du, aldiz, Akademia Militarra Zaragozako hirian.

## Mailak

| NATO kodea | OF-10 | OF-9 | OF-8 | OF-7 | OF-6 | OF-5 | OF-4 | OF-3 | OF-2 | OF-1 | OF-1 | OF-D | Ofizial kadetea |
| Espainia | | | | | | | | | | | | |
| Espainia | Kapitain Jenerala$^1$ | Armadako Jenerala$^2$ | Teniente Jenerala | Dibisio Jenerala | Brigada Jenerala | Koronela | Teniente Koronela | Komandantea | Kapitaina | Tenientea | Alfereza | Zaldun Alferez Kadetea | Zaldun Kadetea |
| $^1$ Kargu hau Espainiako Erregearen baitan dago. $^2$ Kargu hau Espainiako Defentsaren Aginte Gorenaren baitan dago. ||||||||||
| NATO kodea | OR-9 | OR-9 | OR-9 | OR-9 | OR-9 | OR-9 | OR-8 | OR-8 | OR-7 | OR-7 | OR-6 | OR-6 | OR-6 | OR-6 | OR-6 | OR-6 | OR-5 | OR-5 | OR-5 | OR-5 | OR-5 | OR-5 | OR-4 | OR-4 | OR-3 | OR-3 | OR-2 | OR-2 | OR-2 | OR-2 | OR-2 | OR-2 | OR-1 |
| Espainia | | | | | | | | | | | | | | | | | | | | | | | | | | | | | | | | | |
| Espainia | Ofizialorde Maiorra | Ofizialorde Maiorra | Ofizialorde Maiorra | Tenienteordea | Tenienteordea | Tenienteordea | Brigada | Brigada | Sarjentu Lehena | Sarjentu Lehena | Sarjentua | Sarjentua | Sarjentua | Sarjentua | Sarjentua | Sarjentua | Kaporal Maiorra | Kaporal Maiorra | Kaporal Maiorra | Kaporal Maiorra | Kaporal Maiorra | Kaporal Maiorra | Kaporal Lehena | Kaporal Lehena | Kaporala | Kaporala | Lehen Mailako Soldadua | Lehen Mailako Soldadua | Lehen Mailako Soldadua | Lehen Mailako Soldadua | Lehen Mailako Soldadua | Lehen Mailako Soldadua | Soldadua |

## Kanpo estekak

* Espainiako Lurreko Armadaren web ofiziala
* Erreklutamendurako informazioa, Defentsa Ministerioaren webgunean
* Espainiako Defentsa Ministerioaren webgunea
* Datuak: Q1322103
* Multimedia: Army of Spain / Q1322103
# Espainiako Ministroen Kontseilua

Espainiako Ministroen Kontseilua Gobernuko presidenteak, presidenteordeek, ministroek eta legeak ezarritako bestelako kideek — Estatu idazkariak kasu batzuetan — osatzen duten organo kolegiatua da. Normalean, ostiralero biltzen da Madrilgo Moncloako jauregian. Ez-ohiko egoera batean, Espainiar estatuko beste hiri batean biltzea ahalbidetzen du Konstituzioak. Halaber, kontseiluaren buru Erregea izatea posible da ez-ohiko egoeretan, Gobernuko presidentearen eskaeraz.
Ministroen kontseiluko idazkari gisa Presidentetza Ministroak jarduten du eta bilerek karaktere erabakikorra izan dezakete. Organo kolegiatua denez, bertan hartu beharreko erabakiek gehiengo absolutua behar dute.

## Funtzioak

Botere betearazlea gauzatzea eta araudi-ahalmena izatea:
* Lege iniziatibak martxan jartzea, lege-proietuak onartzea eta Diputatuen Kongresura eramatera.
* Lege mailako arauak ematea.
* Premiazko egoeretan Lege Dekretuak onartzea.
* Nazioarteko hitzarmenak eta nazioarteko erakundeen erabakiak betearaztea.
* Planifikazio proiektuak garatzea (Estatuko Aurrekontu Orokorrak).

## Bibliografia

Escudero, José Antonio. (2001). Los orígenes del Consejo de Ministros en España. Editorial Complutense ISBN 9788474915945..

## Ikus, gainera

* Espainiako Gobernua

## Kanpo estekak

* Ministroen Kontseiluan hartutako erabakiak (Gaztelaniaz)
* Datuak: Q3058576
* Multimedia: Council of Ministers of Spain / Q3058576
# Espainiako Lurreko Armadaren antolaketa

Uztailaren 4ko 1126/2008 Errege Dekretuaren arabera, Espainiako Lurreko Armada honela antolatuta dago:
* Bulego Nagusia
* Agintea
* Aginte Euskarria
Aldiz, Indarra, honela azpibanatzen da 416/2006 Errege Dekretuaren arabera:
* Lurreko Bulego Nagusia Armadaren Baliogarritasun Handirako (Betera)
* Lurreko Agintea
** Indar Arinak
*** Bi Infanteria Arineko Brigada: BRIL SAN MARCIAL V eta BRILAT GALICIA VII.
*** Legioaren Infanteria Brigada (Viator)
*** Jauskarri Brigada (Paracuellos del Jarama eta Murtzia)
*** Mendi-Gudatalde Buruzagitza (Jaka)
*** Zalditeria Brigada (Zaragoza)
** Indar Astunak
*** Hiru Mekanizazio Brigada (Madril, Badajoz eta Kordoba)
** Balearretako Komandantetza Nagusia (Palma)
** Zeutako Komandantetza Nagusia
** Melillako Komandantetza Nagusia
** Bestelako unitateak:
*** Transmisio Brigada
*** Lurreko Armadaren Indar Aeromugikorrak (Colmenar Viejo)
**** Baseak: Colmenar Viejo, Almagro, Betera, Agoncillo, Dos Hermanas, San Cristobal de La Laguna eta Melilla)
*** Artilleria Ekinaldi Agintea (San Andres del Rabanedo)
*** Itsasertzeko Artilleria Agintea (Tarifa)
*** Aire-aurkako Artilleria Agintea (Madril)
*** Ingeniari Brigada (Salamanca)
*** Operazio Berezi Agintea (Alacant)
*** Bestelako laguntza-unitateak
* Kanarietako Agintea
** Logistika Indar Eragilea (Colmenar Viejo, Calatayud, Sevilla, Talavera de la Reina, Valladolid, Granada eta Zaragoza)
*** Lurreko Logistika Agintea (Sevilla)
*** Osasun-Brigada
*** Operazioetarako Euskarri-Logistiko Agintea

## Kanpo estekak

* Datuak: Q12257244
# Espainiako Ligako Kopa

Espainiako Ligako Kopa (gazteleraz, Copa de la Liga de España) Espainiako Futbol Federazioak 1983 eta 1986 artean antolatu zuen txapelketa da.

## Egitura

Maila bakoitzeko taldeen artean jokaturiko txapelketa izan zen, beraz urtero honako txapelketa hauek jokatu ziren:
* Lehen mailako Ligako Kopa.
* Bigarren mailako Ligako Kopa.
* Bigarren B mailako Ligako Kopa (I taldea).
* Bigarren B mailako Ligako Kopa (II taldea).
* Hirugarren mailako Ligako Kopa.
1986an lehen mailako Ligako Kopa bakarrik jokatu zen baina bigarren mailako taldeek ere jokatu ahal izan zuten.

## Palmaresa
### Lehen mailan

| Urtea | Irabazlea | Emaitza | Finalista | Euskaldunik onena |
| 1983 | FC Barcelona | 2-2, 2-1 | Real Madril | Real Sociedad, final laurdenak |
| 1984 | Real Valladolid | 0-0, 3-0 | Atletico Madril | Athletic, Real Sociedad eta Osasuna, bigarren kaporaketa |
| 1985 | Real Madril | 2-3, 2-0 | Atletico Madril | Athletic, final laurdenak |
| 1986 | FC Barcelona | 0-1, 2-0 | Real Betis | Real Sociedad eta Sestao Sport, final laurdenak |

### Bigarren mailan

| Urtea | Irabazlea | Emaitza | Finalista | Euskaldunik onena |
| 1983 | Atletico Madrileño | 3-1, 0-1 | Deportivo de La Coruña | Alavés, lehen kanporaketa |
| 1984 | CD Castellón | 3-1, 1-1 | UD Las Palmas | Bilbao Athletic, final erdiak |
| 1985 | Real Oviedo | 1-0, 1-1 | Atletico Madrileño | Bilbao Athletic, final zortzirenak |

### Bigarren B mailan

* I taldea:
| Urtea | Irabazlea | Emaitza | Finalista | Euskaldunik onena |
| 1983 | Sporting de Gijón B | 0-1, 3-1 | Nástic de Tarragona | Erandio KKE eta Osasuna B, final laurdenak |
| 1984 | Nástic de Tarragona | 3-2, 2-3 (luz) | CD Logroñés | Sestao Sport, lehen kanporaketa |
| 1985 | Sestao Sport | 1-1, 4-1 | Pontevedra CF | Sestao Sport txapelduna |
* II taldea:
| Urtea | Irabazlea | Emaitza | Finalista |
| 1983 | Albacete Balompié | 4-1, 3-0 | RSD Alcalá |
| 1984 | CD Antequerano | 2-2, 0-0 (luz) | RSD Alcalá |
| 1985 | Albacete Balompié | 3-0, 0-1 | CD Badajóz |

### Hirugarren mailan

| Urtea | Irabazlea | Emaitza | Finalista | Euskaldunik onena |
| 1983 | Real Madrid Aficionados | 2-1, 1-1 | CD Tudelano | CD Tudelano finalista |
| 1984 | CD Tudelano | 1-1, 4-2 | Yeclano CF | CD Tudelano txapelduna |
| 1985 | UB Conquense | 0-2, 4-1 | UD Las Palmas B | Oberena KE, final laurdenak |

## Kanpo estekak

* Datuak: Q493331
# Espainiako Moneta eta Tinbre Fabrika Nazionala

Espainiako Moneta eta Tinbre Fabrika Nazionala - Monetaren Errege Etxea (gaztelaniaz: Fábrica Nacional de Moneda y Timbre - Real Casa de la Moneda) Espainiako Erresumako enpresa erakunde publiko bat da.

## Kokapena

Madrilgo egoitza nagusia Jorge Juan kalearen 106. zenbakian dago, Madrilgo Erkidegoko Kirol Jauregiaren alboan.

## Zerbitzuak

Espainiako Ogasun eta Administrazio Publikoen Ministerioak kudeatzen du. Zerbitzu publikorako enpresa bat da, bere betebeharra moneta, diru papera, tinbrea eta agiri ofizialak (tartean NAN eta pasaporteak) ekoiztu eta hauen egiaztapen zerbitzuak eskaintzea da.
Bere jarduera guztia Madril eta Burgos hirietan banatua dago.

## Historia

1893an sortu zuten, aurretik jada bazeuden Monetaren Etxea eta Zigilu Fabrikaren batasunetik. 1955ean Luis García de la Rasilla Navarro-Reverter arkitektoak gaur egungo Madrilgo egoitza nagusia proiektatu eta 1955-1964 artean eraiki zuen.
* Aurrealdea.
* Bolantedun prentsa.
* Moneta eta diru paper erakusketa.

## Kanpo estekak

* Espainiako Moneta eta Tinbre Fabrika Nazionala - Monetaren Errege Etxearen webgunea (Gaztelaniaz) (Katalanez) (Galizieraz) (Ingelesez)
* Datuak: Q733486
* Multimedia: Royal Mint of Spain, Madrid / Q733486
# Fontanals de Cerdanya

Fontanals de Cerdanya Kataluniako udalerria da, Cerdanya eskualdean eta Gironako probintzian kokatua. 2009ko urtarrilaren 1eko erroldaren arabera 451 biztanle zituen. 28,65 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| * | * | * | * | * | * | * | 462 | 313 | 296 | 406 | 451 |

## Ikus, gainera

* Gironako udalerrien zerrenda

## Kanpo estekak

* (Katalanez) Udalaren webgunea.
* Datuak: Q13735
* Multimedia: Fontanals de Cerdanya / Q13735
# Fontanar

Fontanar Guadalajarako udalerria da, Campiña del Henares eskualdean dagoena.
2009ko urtarrilaren 1eko erroldaren arabera 2.012 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1120410
* Multimedia: Fontanar / Q1120410
# Fontanarejo

Fontanarejo Ciudad Realgo udalerria da, Montes de Toledo eskualdean dagoena.
2009ko urtarrilaren 1eko erroldaren arabera 298 biztanle zituen.

## Ikus, gainera

* Ciudad Realgo udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q1658056
* Multimedia: Fontanarejo / Q1658056
# Fontanarosa

Fontanarosa Italiako udalerri bat da. Avellinoko probintzian kokatuta dago, Campania eskualdean. 2.870 biztanle ditu, 16,7 kilometro koadroko azaleran banatuta.

## Mugakideak

Fontanarosak honako udalerri hauekin egiten du muga:
Grottaminarda Mirabella Eclano Sant'Angelo all'Esca Gesualdo Luogosano Paternopoli

## Kanpo estekak

* Datuak: Q55034
* Multimedia: Fontanarosa / Q55034
# Experiment (Georgia)

Experiment Ameriketako Estatu Batuetako erroldak esleitutako leku bat da. Spalding konderrian kokatuta dago, Georgia (AEB) estatuan. 3.328 biztanle ditu, 7,72726 kilometro koadroko azaleran banatuta.

## Ikus, gainera

* Spalding konderria

## Kanpo estekak

* Datuak: Q2316669
* Multimedia: Experiment, Georgia / Q2316669
# Experiment Perilous

Experiment Perilous (euskaraz Esperimentu Arriskutsua), 1944ko Jacques Tourneur frantziar-estatubatuarrak zuzendutako melodrama film bat da. Margaret Carpenter idazlearen 1943ko izenburu berdineko best-seller liburuan oinarritua dago. Hedy Lamarr, George Brent, Paul Lukas, Albert Dekker eta Carl Esmond aktoreek antzeztu zuten.
Zuzendaritza artistiko onenaren Oscar Sariaren izendapena jaso zuen.

## Argumentua

Oharra: Atal honek istorio osoa edo amaiera argitzen du.
1903, Huntington Bailey (George Brent) psikiatrak trenean doala emakume adindu (Olive Blakeney) jator Nick Bederaux anai filantropoa eta Allida emazte gazte eta maitagarria bisitatzera doala aipatuko dio. Behin New York hirian dela treneko bidailagun bati emakumea anaia bisitatzen ari zela zendu hil dela entzungo dio. Ondoren, Baileyk lagun baten bidez bikote bitxia ezagutu eta Alidaren edertasunaz xarmandua geldituko da, eta Nickek Bayleyen lanbidea jakitean bere emaztea erotua dagoela frogatzeko eskatuko dio. Bailey Bederauxtarren iraganean ikertzen hasten denean, bietan zein erotua dagoen zalantzan jartzen hasiko da.

## Aktoreak

* Hedy Lamarr: Allida Bederaux
* George Brent: Huntington Bailey doktorea
* Paul Lukas: Nick Bederaux
* Albert Dekker: Clag, eskultorea
* Carl Esmond: Maitland, margolaria
* Olive Blakeney: Cissie Bederaux
* George N. Neise: Alec Gregory, idazlea
* Margaret Wycherly: Maggie
* Stephanie Bachelor: Elaine
* Mary Servoss: Wilson andereinoa
* Julia Dean: Deria
* Sam McDaniel: Treneko langilea
* William Post Jr.: Barrutiko fiskala
* Bill Ward: Alec Bederaux gaztea (Nick eta Allidaren semea)

## Kanpo estekak

* IMDBko fitxa irakurgai (Ingelesez)
* Datuak: Q1145745
* Multimedia: Experiment Perilous (film) / Q1145745
# Expansión

Expansión informazio ekonomiko egunkari espainiar salduena da. 1986an sortua, 2008an 160.000 ale saldu zituen. Euskal Autonomia Erkidegorako edizioa du.

## Erreferentziak

* ↑ Breve historia de un éxito

## Kanpo estekak

* Datuak: Q556902
* Multimedia: Expansión / Q556902
# Explorer 1

Explorer 1, ofizialki Satellite 1958 Alpha izenarekin ezagutua, estatubatuarrek Lurraren orbitan jarritako lehenengo satelite artifiziala izan zen. 1958ko urtarrilaren 31ko 22:48 EST orduan aireratu zen (1958ko otsailaren 1eko 03:48 GMT) Cañaveral lurmuturretik, Juno kohete baten barnean. Satelite hau, sobietar batasunetik 4 hilabete lehenago abiatutako Sputnik misioaren erantzuna izan zen, lehia espazialari hasiera emanez.

## Historia

1957ko urrian sovietarrek jaurtitako Sputnik sateliteak mundua aldatu zuen bat-batean. Estatubatuarrek atzeratuak geratzen zirela sentitu zuten, bereziki beraien lehen saiakeraren, Vanguard kohetearen, porrotaren ondoren. Estatubatuarren buruan zeuden Wernher von Braun, William Pickering eta James Van Allen zientifikoek honi erantzuna eman zioten; Jupiter C kohetearekin 1958ko urtarrilaren 31n Explorer 1 satelitea jaurtikiz.

## Ezaugarriak

Explorer 1 satelitea ez zen batere handia, 203 cm-ko luzera zuen, 15.9 cm-ko diametroa eta 14 kg-ko pisua. Orbitara joan eta lurrera datu zientifikoekin bueltatu zen. 3 hilabeteetan egin zen satelitea.
Explorer 1aren instrumentu zientifiko nagusia izpi kosmikoen detektagailua zen, eta hau atmosferan zegoen erradiazioa neurtzeko zegoen diseinatua. James Van Hallen doktoreak egin zuen esperimentu hau, eta helburua lortu zuen, nahiz eta izpi kosmikoen kopurua espero izandakoa baino txikiagoa izan. Sateliteak beste instrumentu zientifikoak ere bazeuzkan, adibidez bere itxura simetrikoari esker, gaineko atmosferako dentsitatea determinatzeko erabili zen. Beste instrumentuetako batek mikrometeoritoak bilatu zituen eta mikrofono batek hauen kolpeak grabatu. Mikrometeorito hauetako batek kable bat apurtu zuen, eta konexio elektrikoak grabatu zituen. Bestalde, aireratzean, beste bi kable apurtu ziren, baina sateliteak 60 egunez ondo funtzionatu zuen. 11 egunetako denbora tarte batean, 145 kolpeetako erregistroa hartu zuen sateliteak, (1958ko otsailaren 1etik 1958ko otsailaren 12ra).
Explorer 1 satelitearen bateriak 1958ko maiatzaren 23an agortu ziren, eta 1970eko martxoan lurrera sartzean atmosferarekin erretako lehen satelitea bihurtu zen.

## Ikus, gainera

* Sputnik
* NASA

## Kanpo estekak

* Datuak: Q49901
* Multimedia: Explorer 1 / Q49901
# Exploitation film

Exploitation filma zinema genero bat da, exploitation fikzioan berezkoak diren gai lizunak, sexua, erotismoa, bortizkeria, drogak edo hilketak agertzen dituena. "Exploitation" izendapenak hainbat zinema ekoizpenetako gai edo korronte bat behin eta berriz agerteaztean datza, nagusiki aurrekontu baxua erabiliz, arrakasta komertziala bereganatu eta kalitate estetikoaz baino gai arantzatxuez baliatuz kultuzko filmaren estatusa lortzeko asmoz.

## Azpigeneroak

Genero honen barnean azpigenero ugari sortu izan dira:
* Biker filmak: Motorzaleei buruzko filmak.
* Blaxploitation: Afroamerikar aktoreek afroamerikar ikusleentzat antzeztutako filmak.
* Bruceploitation: Bruce Leeren imitatzaileek antzeztutako filmak.
* Gizajale filmak: Kanibalismoari buruzko filmak.
* Canuxploitation: Kanadako B filmak.
* Carsploitation: Autoei buruzko filmak.
* Chanbara: Samuraiei buruzko filmak.
* Chopsocky: 1960ko hamarkadaren amaieratik 1980ko hamarkadara Hong Kong eta Taiwanen ekoitzitako borroka arte eta kung fu filmak.
* Emakume espetxe filmak: Nagusiki 1970eko hamarkadan ekoitziak, emakumezkoen espetxeetan girotutak daude, askok lesbianismoaren gaia jorratzen dute.
* Giallo: Ialiako thriller-beldurrezko filmak.
* Hippie exploitation filmak: 1960ko hamarkadako hippie kontrakulturari buruzko filmak.
* Mockbuster: Film nagusiagoak iragartzeko helburz burututako gai berdineko film apalagoak.
* Mondo filmak: Dokumental izaerako filmak.
* Nazi exploitation: Naziei eta Hirugarren Reichari buruzko filmak.
* Ozploitation: 1970eko eta 1980ko hamarkadetan Australian ekoitzitako beldurrezko, erotismo edo hilketei buruzko filmak.
* Sexploitation filmak: Sexuari buruzko pornografia arineko filmak.
* Slasher filmak: Hiltzaile psikopata batek nerabeak edo gazteak jazartu eta hiltzen dituen filmak.
* Spacesploitation: Espazio bidaiak, zientzia-fikzioa eta beldurrezko elementuak dituzten filmak.
* Spaghetti western: 1960ko hamarkadan Mendebalde Urrunean girotutako italiar filmak, hauetako asko Andaluzian filmatu ziren. Horrywoodeko western klasikoak baina bortizkeria gehiago erakutsi eta pertsonaiak moralitate gutxiago dute.
* Splatter filmak: Beren ikuspegi grafikoa odolean eta bortizkerian fokalizatzen duten filmak.
* Vigilante filmak: Nagusiki 1970eko hamarkadan ekoitzi eta justizia edo mendekua beren eskutik hartzen duten gizasemeei buruzko filmak.

## Kanpo estekak

* Datuak: Q1067324
* Multimedia: Exploitation films / Q1067324
# Explorers (filma)

Explorers (euskaraz Esploratzaileak) 1985eko Joe Dante estatubatuar zinema zuzendariak zuzendutako fantasia eta zientzia-fikziozko film bat da. Eric Luke gidoigileak idatzi zuen. Ethan Hawke, River Phoenix eta Jason Presson aktoreek antzeztu zuten.
Ekonomikoki porrot egin arren, gaur egun kultuzko filma da.

## Argumentua

Oharra: Atal honek istorio osoa edo amaiera argitzen du.
Nola edo hala egindako laborategi batean, mutiko batzuk (Ethan Hawke, River Phoenix eta Jason Presson) ezusteko aurkikuntza bat eta beren asmamena erabiliz espaziontzi bat eraiki eta planetarteko bidai harrigarri bati ekingo diote.

## Aktoreak

* Ethan Hawke: Ben Crandall
* River Phoenix: Wolfgang Müller
* Jason Presson: Darren Woods
* Amanda Peterson: Lori Swenson
* Bobby Fite: Steve Jackson
* Bradley Gregg: Steve Jackson, gaizkile taldeko kidea
* Georg Olden: Steve Jackson, gaizkile taldeko kidea
* Chance Schwass: Steve Jackson, gaizkile taldeko kidea
* Danny Nucci: Steve Jackson, gaizkile taldeko kidea
* Dana Ivey: Müller andrea
* Taliesin Jaffe: Ludwig Müller
* James Cromwell: Mr. Müller jauna
* Brooke Bundy: Zientzia irakaslea
* Eric Luke: Darrenen irakaslea
* Robert Picardo: Starkiller / Wak / Wak eta Neeken aita
* Leslie Rickert: Neek
* Karen Mayo-Chandler: Carla, Starkillerren neskalaguna
* Robert F. Boyle: Carlaren aita
* Dick Miller: Charlie Drake
* Meshach Taylor: Gordon Miller
* Mary Kay Place: Crandallen andrea

## Kanpo estekak

* Explorers filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q770020
# Exozitosi

Exozitosia zitoplasman dagoen besikula, zelula mintzarekin fusionatzeko prozesu zelularra da. Honen bitartez, besikularen edukia askatzen da gune extrazelularrera. Prozesu hau seinale extrazelular bat iristean jartzen da martxan.
Exozitosia endozitosiaren alderantzizko prozesua da.

## Kanpo estekak

* Datuak: Q323426
* Multimedia: Exocytosis / Q323426